kardosdrur/scandi-wiki huggingface dataset:
John Marin

John Marin (23. december 1870 – 2. oktober 1953), var amerikansk maler, en af pionererne inden for moderne amerikansk kunst. Han studerede i Paris fra 1905 til 1911. Efter en impressionistisk periode med impulser blandt andet fra James Whistler blev han påvirket af kubisme og ekspressionisme.

Marin deltog 1913 i Armory Show og blev senere medlem af Stieglitzgruppen. Han skildrede New York og den vilde kyst ved Maine i en række dynamiske akvareller.

Senere malerier har en stram billedopbygning og veksler i udryksform mellem ekspressonisme og ren abstraktion.

Se også 
 Afsnit om John Marin i artiklen om Stieglitz' galleri 291

Eksterne henvisninger 

 Kort biografi  
 Selvportræt fra The National Portrait Gallery
 John Marin , billeder og omtale fra MEREDITH WARD FINE ART

Malere fra USA
Modest Andrejevitj von Korff

Modest Andrejevitj von Korff (  ; 23. september 1800 — 14. januar 1876) var en russisk baron, jurist og historiker.

von Korff var skolekammerat med diplomaten Aleksandr Gortjakov og digteren Aleksandr Pusjkin og ansattes allerede 1819—26 ved den kommission, der skulde samle alle russiske love. Han var en af grev Speranskijs ypperste hjælpere ved udarbejdelsen af den nye civillovbog, blev 1839 rigssekretær (som sådan meget brugt ved nye loves affattelse) og 1843 medlem af rigsrådet samt 1854 geheimeråd. 1849—61 var han direktør for det kejserlige bibliotek, som under hans ledelse blev stærkt udviklet, derefter afdelingschef i det kejserlige kancelli og 1864—72 formand for rigsrådets afdeling for lovgivning. Ved sin afgang ophøjedes han til greve. Han skildrede dekabristernes opstand 1825 (1857) og grev Speranskis levned (2 bind, 1861).

Embedsmænd fra Rusland
Jurister fra Rusland
Historikere fra Rusland
Baroner fra Rusland
Tyskbaltere
Kiss Me Quick

"Kiss Me Quick" er en komposition fra foråret 1961 af Doc Pomus og Mort Shuman, varighed 2 minutter 46 sekunder. 

Sangen er indsunget af Elvis Presley den 25. juni 1961 til albummet Pot Luck, der kom på gaden 5. juni 1962.

Pot Luck var så succesfyldt, at det affødte flere singleudgivelser de næste par år, bl.a. "Kiss Me Quick", der var A-side på en single med "Suspicion" som B-side. A- og B-siden var i øvrigt skrevet af det samme forfatterpar. "Kiss Me Quick" var på gaden i april 1964.

Sangen er siden indspillet i en lang række kopiversioner, bl.a. af Christer Sjögren fra det svenske danceband Vikingarna på hans solo-album King Creole fra 2006.

Referencer 

Elvis Presley-sange
Popsange
Sange fra 1961
Willy Bender

Willy Frederik Bender (født 28. marts 1916 i København, død 10. oktober 1974) var chauffør og modstandsmand fra Brønshøj. Han var 1945 indsat i Frøslevlejren for sine modstandsaktiviteter.

Bender blev arresteret for at deltage i modstandsarbejde 16. marts 1945, pga sit kendskab til et illegalt våbendepot blev han dømt for almen illegal aktivitet og sendt til Frøslevlejren hvor han ankom 13. april. Kort efter blev han frigivet, men var da tvungen at flygte til Sverige 25. maj.

Kilder 
 Willy Bender i Modstandsdatabasen
 Willy Bender i Frøslevlejrens fangekartotek 

Modstandsfolk fra Danmark
Danskere i 1900-tallet
Personer fra København
Willy
Bender (efternavn)

Bender er et efternavn som er af britisk og tysk oprindelse. Den britiske variant af navnet kommer af Benden eller Benbow. Den tyske variant er en form af Fassbinder (dansk: Bødker), der findes flere varianter av navnet; Fassbinder, Fassbender, Fasbender, Fassbind og Binder.

Efternavnet Bender i Danmark
Efternavnet er kendt i Danmark siden 1700-tallet, først som Binder men fra midten af 1700-tallet som Bender. Den største Bender-slægt i Danmark kom til landet med Johan Nicolay Binder (1677-1735) en lædertouger (garver) fra Bergedorf som i dag er en bydel i Hamborgs bymidte, som kom til Odense cirka 1700.

Bærere af efternavnet

 Alejandro Bender er en argentinsk OL-deltager i judo
 August Bender var en tysk nazist og SS-læge
 Hans Bender var en tysk psykolog og parapsykolog
 Heinrich Bender var en tysk OL-roer
 Jack Bender er en amerikansk film- og tv-instruktør og skuespiller
 Steve Bender (faktisk Karl-Heinz Bender) var en tysk musiker i pop/disko gruppe Dschinghis Khan
 Sven og Lars Bender er to tyske fodboldstvillinger
 Tom Bender er en australsk OL-basketballspiller
 Evelyn Botfield Bender er en australsk OL-landhockeyspiller

Danskere

 Aksel Bender Madsen var en dansk møbelarkitekt
 Bjarne Bender Mortensen er en tidligere dansk atlet
 Claus Bender Mortensen er en dansk skuespiller
 Elias Bender Rønnenfelt er en dansk musiker, forsanger i Iceage
 Gottlieb Bender Christiansen var en dansk-amerikansk præst
 Hanne Bender er en dansk advokat
 Henning Bender var en dansk landsholdspiller i håndbold
 Henning Bender er en dansk historieforfatter
 Henry Bender Christoffersen var en dansk modstandsmand
 Johan Bender er en dansk historieforfatter
 Johan Nicolai Bender Monggaard er en dansk journalist
 Jørgen Bender var en dansk modeskaber
 Lisbeth Bender er en dansk golfcoach og forfatter
 Martin Bender er tidligere underdirektør i Wonderful Copenhagen
 Max Bender var en dansk murer og politiker
 Michael Grandorf Bender er en dansk mixed martial arts kæmper
 Nadja Bender er en dansk fotomodel
 Niels Bender Mortensen er en dansk skuespiller
 Ole Bender er en dansk travtræner
 Patrick Karl Bender er en dansk psykolog
 Willy Bender var en dansk modstandsmand

Kilde 
 Jørgen Bender-Petersen: Hans Andreas Bender, hans slægt og efterkommere Publicerad 1931

 
Slægter fra Danmark
Tyske efternavne
Britiske efternavne
Erhvervsmæssige efternavne
Djikhasjkari

Djikhasjkari (georgisk ჯიხაშკარი jixashk'ari) er en landsby i Mingrelien i Georgien.

Djikhasjkari ligger 150 m over havets overflade og havde i 2014 1327 indbyggere.

Den første georgiske præsident, Zviad Gamsakhurdia, blev først begravet i Djikhasjkari, men hans lig blev senere flyttet til Grosnij og derefter til Tbilisi.

Byer i Georgien
Bispebjerg Kickboxing

Bispebjerg Kickboxing er en professionel kickboxingklub, der er beliggende i bydelen Bispebjerg i København. Siden sin opstart i 2001, er vokset til nu at være en af Danmarks største og mest vindende klubber med over 200 medlemmer.

Siden klubben blev grundlagt har den gjort sig bemærket ved at deltage, og tage medaljer ved mange stævner både nationalt og internationalt f.eks. DM, Nordic Open, EM og VM.

Eksterne kilder og henvisninger 
 Bispebjerg Kickboxing Hjemmeside

Etableret i 2001
Sportsklubber i København
Kickboxing
Frands Brockenhuus-Schack

Frands Axel Vilhelm greve Brockenhuus-Schack (18. juni 1863 på Giesegård – 3. marts 1948 i København) var en dansk kammerherre, overhofmarskal og teaterdirektør, bror til Adolph, Ludvig og Aage Brockenhuus-Schack.

Biografi 
Han var søn af kammerherre, greve Knud Brockenhuus-Schack  til stamhuset Giesegaard og hustru Sophie von Lowzow, blev student fra Gundorphs Kursus 1883, cand.polit. 1889 og var legationssekretær i Sankt Petersborg 1894-1897, i Stockholm 1897-1900, i Paris 1900-1903 og i Berlin 1903-1906. Han blev løjtnant i Livgarden 1897, kaptajn 1904, ceremonimester 1906, hofmarskal 1908 og var overhofmarskal ved Frederik 8.s hof 1911-1912. 

Fra 1910 var han direktør for De Danske Kongers Kronologiske Samling og formand for bestyrelsen for Det Nationalhistoriske Museum på Frederiksborg Slot. 1913-1924 var han konstitueret chef for Det Kongelige Teater og Kapel. 1925-1926 var han fungerende hofchef hos H.M. enkedronningen. Han var patron for Sankt Petri tyske Kirke fra 1911, formand for Det gjensidige Forsikringsselskab "Danmark"'s bestyrelse, medlem af Statsinventar-Kommissionen, medlem af bestyrelsen for Det Kongelige Blindeinstitut, af bestyrelsen for Gyldendalske Boghandel, Nordisk Forlag, medlem af direktionen for Carlsen-Langes Legatstiftelse og formand for Foreningen til Hovedstadens Forskønnelse 1928-1929. Han var Storkorsridder af Dannebrogordenen med bryststjerne i diamanter, Dannebrogsmand mm.

Ægteskab og børn 
8. juni 1895 ægtede han Louise Dagmar komtesse Danneskiold-Samsøe, datter af ordenskansler, lensgreve Christian Danneskiold-Samsøe og hustru Henriette komtesse Krag-Juel-Vind-Frijs. De fik sønnerne Eiler Brockenhuus-Schack og Henrik Brockenhuus-Schack.

Noter

Kilder 
 Kraks Blaa Bog 1929

Eksterne henvisninger 
 

Frands
Diplomater fra Danmark
Officerer fra Danmark
Foreningsformænd fra Danmark
Det Kongelige Teaters direktører
Grever fra Danmark
Museumsfolk fra Danmark
Danskere i 1800-tallet
Danskere i 1900-tallet
Ceremonimestre fra Danmark
Hofmarskaller fra Danmark
Hofchefer fra Danmark
Storkors af Dannebrog med bryststjerne i diamanter
Økonomer fra Danmark
Personer i Kraks Blå Bog (afdøde)
Personer i Dansk Biografisk Leksikon
Kammerherrer fra Danmark
Adolph Brockenhuus-Schack

Adolph Ludvig greve Brockenhuus-Schack (født 28. september 1854 på Giesegård, død 7. august 1938) var en dansk kammerherre, hofjægermester og godsejer, bror til Frands, Ludvig og Aage Brockenhuus-Schack.

Han var søn af kammerherre, greve Knud Brockenhuus-Schack til stamhuset Giesegaard og hustru Sophie von Lowzow og ejede Giesegård, Gram Slot og Nybøl. Han var kurator for Vemmetofte adelige Jomfrukloster. Han var Kommandør af 2. grad af Dannebrog og Dannebrogsmand.

18. juli 1879 ægtede han Agnes Basse Fønss (død 1918), datter af kammerherre Niels Basse Fønss til stamhuset Hindsgavl og hustru Fanny f. von Lowzow. I andet ægteskab giftede han sig med Christine f. Mathiesen, datter af pastor emeritus Mathiesen. Han havde sønnerne Frederik og Knud Brockenhuus-Schack.

Galleri

Kilder 
 Kraks Blaa Bog 1929

Adolph
Grever fra Danmark
Godsejere fra Danmark
Danskere i 1800-tallet
Danskere i 1900-tallet
Kommandører af Dannebrog
Personer i Kraks Blå Bog (afdøde)
Kammerherrer fra Danmark
Hofjægermestre fra Danmark
Aage Brockenhuus-Schack

Aage greve Brockenhuus-Schack (23. april 1867 på Giesegaard – 20. juli 1933 i Holte) var en dansk kammerherre, bror til Adolph, Frands og Ludvig Brockenhuus-Schack.

Han var søn af kammerherre, greve Knud Brockenhuus-Schack til stamhuset Giesegaard og hustru Sophie von Lowzow. Han var ærespræsident for Centralforeningen af Sygeplejevirksomheder uden for København fra 1909, æresmedlem af Holbæk Amts Garderforening fra 1914, medlem af bestyrelsen for Holbæk Amts Sparekasse fra 1913, præsident i De danske Garderforeningers fællesrepræsentation fra 1922. Han var Ridder af Dannebrog og Dannebrogsmand.

Han blev gift 5. november 1890 med Benedicte komtesse Scheel. Ægteskabet blev ophævet, og 16. november 1917 ægtede han skuespillerinde Astrid f. Zangenberg, datter af kgl. skuespiller Emil Christian Zangenberg.

Kilder 
 Kraks Blaa Bog 1929

Eksterne henvisninger 
 

Åge
Foreningsformænd fra Danmark
Grever fra Danmark
Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Kammerherrer fra Danmark
Knud Brockenhuus-Schack (1885-1949)

Knud Henrik Otto greve Brockenhuus-Schack (født 4. oktober 1885 på Spanager, død 26. september 1949) var en dansk godsejer og hofjægermester, bror til Frederik Brockenhuus-Schack.

Han var søn af kammerherre, hofjægermester, greve Adolph Brockenhuus-Schack og Agnes f. Basse Fønss, blev student fra Østersøgades Gymnasium 1904, tog året efter filosofikum og studerede ved Oxford University 1908-1911. Fra 1913 ejede han Barritskov og desuden Store Hjøllund-Bredlund plantager.

Gift 12. august 1919 med Bettina f. Kauffmann, datter af kammerherre Aage Kaufmann og hustru Mathilde f. von Bernus.

Kilder 
 Kraks Blaa Bog 1929

Knud 2
Grever fra Danmark
Godsejere fra Danmark
Danskere i 1900-tallet
Personer i Kraks Blå Bog (afdøde)
Hofjægermestre fra Danmark
Frederik Brockenhuus-Schack

Frederik greve Brockenhuus-Schack (13. august 1882 på Spanager – 22. december 1977) var hofjægermester, bror til Knud Brockenhuus-Schack.

Han var søn af kammerherre, hofjægermester, greve Adolph Brockenhuus-Schack og Agnes f. Basse Fønss. Han ejede Giesegård, Ottestrup m.fl. fra 1924. Han var Ridder af Dannebrog.

7. juni 1926 ægtede han Olga f. van der Vliet (1899 – 1930), datter af senator van der Vliet og komtesse Todleben. I andet ægteskab 16. februar 1932 med Marion B.S. f. Steere (21. maj 1890 i Boston – 1972).

Kilder 
 SCHACK Frederik Kraks Blå Bog 1974 

Frederik
Riddere af Dannebrog
Grever fra Danmark
Godsejere fra Danmark
Danskere i 1900-tallet
Personer i Kraks Blå Bog (afdøde)
Hofjægermestre fra Danmark
Henrik Brockenhuus-Schack

Hans Henrik Sophus Adam greve Brockenhuus-Schack (17. april 1900 i Stockholm – 4. juni 1990) var en dansk erhvervsmand, bror til Eiler Brockenhuus-Schack.

Han var søn af kammerherre, greve Frands Brockenhuus-Schack og hustru Dagmar f. komtesse Danneskiold-Samsøe, blev student fra Metropolitanskolen 1918, sekondløjtnant i Livgarden, cand.polyt. 1924 og ansat i Det Store Nordiske Telegraf-Selskab 1925. Han var direktør for selskabets afdeling i England 1946-1965. Chairman for The Anglo-Danish Society, London 1954-1961 og Kommandør af Dannebrog.

Han blev gift 7. oktober 1932 med Alette f. Krag-Juel-Vind-Frijs (dekoreret med R. af Dbg.) (21. februar 1909 på Halsted Kloster – ?), datter af hofjægermester, lensgreve Frederik Krag-Juel-Vind-Frijs og hustru Helle f. komtesse Krag-Juel-Vind-Frijs.

Kilder 
 Henrik Kraks Blå Bog 1974

Henrik
Erhvervsfolk fra Danmark
Danskere født i Sverige
Officerer fra Danmark
Grever fra Danmark
Danskere i 1900-tallet
Personer fra Stockholm
Kommandører af Dannebrog
Personer i Kraks Blå Bog (afdøde)
Studenter fra Metropolitanskolen
Kjeld Brockenhuus-Schack

Kield greve Brockenhuus-Schack (født 8. januar 1900 på Skovsbo ved Rynkeby, Fyn, død 1. oktober 1978 i København) var en dansk officer.

Han var søn af hofjægermester, greve Ludvig Brockenhuus-Schack og hustru Agnete f. komtesse Ahlefeldt-Laurvig, blev student fra Gammel Hellerup Gymnasium 1918 og cand.polit. 1925. Han var sekondløjtnant ved 7. regiment 1929, premierløjtnant 1929, til Livgarden 1930, kaptajnløjtnant 1936, kaptajn 1941, souschef ved Den Danske Brigade i Tyskland 1947-1949 og oberstløjtnant 1949.

Han var chef for III batl. af 7. regiment, stabschef ved 7. regiment 1955, i nr. i Livgarden 1957, i nr. i reserven 1958 og tog afsked 1965. Tidl. medl. af bestyrelsen for Akademisk Skytteforening og i flere perioder af bestyrelsen for Københavns Officersforening, administrator for officershjemmet i Snekkersten 1938-1946, præsident for Danske Soldaterforeningers landsråd 1965-70 og for De Danske Garderforeninger 1963-71; formand for bestyrelsen for Soldatens og orlogsgastens fond og for Legatet for den slesvigske ungdom, medlem af bestyrelsen for Foreningen til udgivelse af Danmarks Adels Aarbog fra 1966 og for den selvejende institution Dybbøl Mølle samt formand for bestyrelsen for Gram og Nybøl Godser A/S. Han var Kommandør af Dannebrog.

Han blev gift 15. oktober 1930 med Merete f. komtesse Danneskiold-Samsøe (9. november 1911 i København – 13. oktober 1997 i Mogenstrup), datter af ritmester, greve Knud Danneskiold-Samsøe og hustru Alice f. Hasselbalch.

Kilder 
 Kield Kraks Blå Bog 1974

Kjeld
Officerer fra Danmark
Grever fra Danmark
Danskere i 1900-tallet
Godsejere fra Danmark
Kommandører af Dannebrog
Økonomer fra Danmark
Personer fra Fyn
Personer i Kraks Blå Bog (afdøde)
Studenter fra Gammel Hellerup Gymnasium
Mesterholdenes Europa Cup i håndbold 1970-71 (mænd)

Mesterholdenes Europa Cup i håndbold 1970–71 var den 11. udgave af Mesterholdenes Europa Cup i håndbold for mænd. Turneringen havde deltagelse af 25 klubhold: 24 nationale mestre fra sæsonen forinden samt den forsvarende Europa Cup-vinder, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp på neutral bane.

Turneringen blev vundet af de forsvarende mestre VfL Gummersbach fra Vesttyskland, som i finalen i Dortmund besejrede Steaua Bucuresti fra Rumænien med 17-16. Det var tredje gang at VfL Gummersbach vandt Mesterholdenes Europa Cup – de to første titler blev vundet i sæsonerne 1966-67 og 1969-70.

Danmarks repræsentant i turneringen var HG fra København, som tabte i ottendedelsfinalen til Dukla Praha med 29-39 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Dortmund, Vesttyskland.

Kilder / eksterne henvisninger 
 World Handball Archive – Men Handball European Champions Cup 1971

1970-71 (mænd)
Håndbold i 1970
Håndbold i 1971
Niels Brockenhuus-Schack

Niels greve Brockenhuus-Schack (født 3. juni 1930 på Frederiksberg) er en dansk direktør, godsejer og civilingeniør.

Han er søn af greve Eiler Brockenhuus-Schack og hustru Elisabeth (Lissi) f. komtesse Schimmelmann, blev student fra Ordrup Gymnasium 1948, cand.polyt. (Göteborg) 1952. Han har været ingeniør hos Kampsax A/S 1954, underdirektør 1966 og direktør fra 1968.

Han har været medlem af Dansk Ingeniørforenings konkurrenceudvalg, af bestyrelsen for Kampmann, Kierulff & Saxild A/S, Carlsen-Langes Legatstiftelse, A/S Det Dansk-Franske Dampskibsselskab, Geodan A/S, Haldor Topsøe A/S, Hotel Scandinavia K/S, A/S Junckers Savværk, Papeterie de Nanterre S.A. m.fl. Ejer af Juellund fra1961 og af Giesegård gods fra 1963. 1978 blev han Ridder af Dannebrog og 1988 kammerherre.

Han blev gift 15. december 1956 med Madeleine Maria B-S., f. 18/10 1935 på Frederiksberg, datter af direktør F X d'Auchamp og hustru Ida f. Lange.

Kilder 
 Niels Kraks Blå Bog 1974

Niels
Erhvervsfolk fra Danmark
Ingeniører fra Danmark
Grever fra Danmark
Danskere i 1900-tallet
Godsejere fra Danmark
Riddere af Dannebrog
Personer fra Frederiksberg
Personer i Kraks Blå Bog
Kammerherrer fra Danmark
Jens Brockenhuus-Schack

Jens Knud Bille greve Brockenhuus-Schack (født 23. september 1934 i Hellerup, død 1. november 2021) var en dansk godsejer.

Han var søn af oberstløjtnant, greve Kjeld Brockenhuus-Schack, tog realeksamen (Tølløse) 1952 og landbrugsuddannelse 1952-1954, blev løjtnant af reserven i Livgarden 1955, premierløjtnant 1961 og kaptajn 1966, var på Korinth Landbrugsskole 1956, tog skovbrugs- og administrationsuddannelse på Holsteinborg Gods og studierejse til USA (College of Agriculture, University of California) 1957-1958. Han var direktør for Gram og Nybøl godser A/S fra 1964 indtil 2007, hvor han afhændede godset. Divisionsrådsformand for Det Danske Spejderkorps' Hærulfdivision 1962-1973 og medlem af Spejderkorpsets bestyrelse 1964-1972.

Han blev gift 12. september 1963 med Susanne f. Grandjean (født 10. januar 1938 i København), datter af stamhusbesidder, kammerherre, hofjægermester Vincens Grandjean og hustru Nina f. Tuxen.

Referencer og kilder 

 Jens K B Kraks Blå Bog 1974

Jens
Godsejere fra Danmark
Danskere i 1900-tallet
Officerer fra Danmark
Grever fra Danmark
Landmænd fra Danmark
Personer i Kraks Blå Bog (afdøde)
Personer fra Hellerup
Ludvig Brockenhuus-Schack (hofjægermester)

Knud Bille Ludvig Alfred Sophus greve Brockenhuus-Schack (10. december 1869 i Nordrupøster Sogn – 1. november 1927 i København) var en dansk hofjægermester, bror til Adolph, Frands og Aage Brockenhuus-Schack.

Han var søn af kammerherre, greve Knud Brockenhuus-Schack til stamhuset Giesegaard og hustru Sophie f. von Lowzow. Han var medlem af bestyrelsen for Slangerupbanen.

Han var gift med Agnete f. komtesse Ahlefeldt-Laurvig-Bille (1. september 1876 – ?), datter af kammerherre, hofjægermester, greve Julius Ahlefeldt-Laurvig-Bille. Grevinde Agnete Brockenhuus-Schack var næstformand i Louiseforeningens bestyrelse og den første spejderchef i Det Danske Pigespejderkorps. Han havde vinterbolig i Frederiksgade-fløjen af Dehns Palæ.

Kilder 
 Ludvig Kraks Blaa Bog 1910

Grever fra Danmark
Ludvig 02
Danskere i 1800-tallet
Danskere i 1900-tallet
Personer i Kraks Blå Bog (afdøde)
Hofjægermestre fra Danmark
My Heart Is Yours

"My Heart Is Yours" er en norsk popballade komponeret af Hanne Sørvaag og Fredrik Kempe, som er indspillet af Didrik Solli-Tangen. Den 6. februar 2010 blev sangen valgt som det norske bidrag til Eurovision Song Contest 2010, der blev afholdt i Oslo i maj 2010. Sangen vandt det norske grandprix med stor sikkerhed, idet den fik næsten dobbelt så mange stemmer som nummer to.

Som repræsentant for værtsnationen var sangen automatisk med i finalen, hvor den endte på en 20. plads med 35 point.

My heart is yours er en ballade, der handler om en mands kærlighed til sin elskede. Teksten beskriver, hvad hun betyder for ham, og hvilke følelser har har for hende. Derfor forsikrer han om, at hans hjerte er hendes, og derfor vil han ikke forlade hende.

Sange fra Eurovision Song Contest 2010
Sange fra 2010
Sange fra Norge
Eurovision Song Contest-sange fra Norge
That Sounds Good to Me

"That Sounds Good To Me" er en sang skrevet & komponeret af Pete Waterman, Mike Stock og Steve Crosby, Den kom på sidste pladsen da den repræsenterede Storbritannien ved Eurovision Song Contest 2010 som blev afholdt i Oslo, Norge. Sangen og performer blev afsløret som Josh Dubovie den 12. marts 2010, som vandt Eurovision: Your Country Needs You.

Noter 

Sange fra Eurovision Song Contest 2010
Sange fra 2010
Eurovision Song Contest-sange fra Storbritannien
Lost and Forgotten

"Lost and Forgotten" er en sang af Pjotr Nalitj & Friends, som repræsenterede Rusland i Eurovision Song Contest 2010 i Oslo.

I den første semifinale blev den fremført som aftenens anden sang efter Moldovas "Run Away", og den kvalificerede sig her til finalen. I finalen opnåede "Lost and Forgotten" 90 point, hvilket rakte til en 11. plads lige efter Ukraines "Sweet People".

Eksterne henvisninger 
 Official music video - YouTube

Sange fra Eurovision Song Contest 2010
Sange fra 2010
Singler fra 2010
Eurovision Song Contest-sange fra Rusland
Care Bears

Care Bears er nogle små bjørne, som oprindeligt blev brugt i amerikanske lykønskningskort i 1980'erne. De oprindelige tegninger og kunst var malet af Elena Kucharik. I 1983 blev Care Bears lavet om til bløde plysbjørne i forskellige størrelser med udgangspunkt i det univers, som Elena Kucharik havde skabt.

Hver bjørn har en forskellig farve og har et specielt mærke på sin mave, som repræsenterer dens pligter og personlighed. Care Bear familien blev senere udvidet med nogle fætre og kusiner i form af en løve, abe, pingvin, kanin og andre dyr som blev lavet i samme Care Bears-stil.

Legetøj
Fiktive bjørne